Tatovering vil altid være forbundet med en smule smerte. Dog gjorde det mere ondt for 20 år siden, end det gør i dag. Maskinerne er blevet bedre og mere effektive, tatovørerne har fundet ud af, at man ikke behøver presse så hårdt og andre tiltag, som kan gøre det hele til en bedre oplevelse. Man kan hjælpe sig selv med et optimalt udgangspunkt, ved at spise både et solidt aftenmåltid , med kulhydrater aftenen inden, så man har godt med energi, og husk en stor morgenmad på dagen. Hav gerne nogle snacks med til selve tatoveringsprocessen, som kan stabilisere dit blodsukker (denne fremgangsmåde gør sig primært gældende for større tatoveringer). En anden rigtig god ting, er at koncentrere sig om sin vejrtrækning, og muligvis underholde sig selv med film på en iPad eller computer, og se noget der får ens hjerne til at koncentrere sig om noget andet end selve smerten.